钦定古今图书集成/理学汇编/文学典/第142卷 > 《跋艾轩缴新除殿中侍御史书黄奏槁》
## 钦定古今图书集成/理学汇编/文学典/第142卷 > 《跋艾轩缴新除殿中侍御史书黄奏槁》

刘克庄

近岁词头积压朝士，有供职累月，衔内犹带新除者。
惟一二紧官除书下，舍人运笔如飞，辞免下己，诣阁
门受告，往往借王言以纳谄。庆元初，某人除正言，邓
舍人驿命词末云：“罔或弗良于言，则有无疆之恤，寓
训戒之意焉。”某人㪍然，谓其挟命令以箝制台谏，当
时以邓公为难。今观艾轩先生缴《谢某殿中除目》，然
后知先生之为尢难也。首引宋敏求缴李定事，先生
此举真可以继宋公。然宋公去苏、李二贤，又以不奉
诏去。艾轩去，他舍人遂急急奉行，是淳熙士风有愧
于熙宁矣。“谢某不敢仇艾轩，而某人敢怒邓公”，是庆
元士风有愧于淳熙矣。前辈益远，览卷慨然。岩仲，艾
轩外孙也，他日免旃。